|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt Polgármester** |

Iktatószám:

Napirendi pont: ........

Előterjesztve: Városüzemeltetési Bizottsághoz

**ELŐTERJESZTÉS**

**A Képviselő-testület 2015. április 22-i rendkívüli ülésére**

|  |  |
| --- | --- |
| **Tárgy:** | Budapest Főváros VII. kerület Erzsébetváros Önkormányzata Képviselő-testületének …/2015. (….) önkormányzati rendelete az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosításáról |

**Készítette:**

Csüllög Szilvia dr. Mészáros Zoltán

Hatósági és Ügyfélszolgálati Iroda vezetője Jegyzői Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**A határozatok elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt Polgármester** |

**Tisztelt Képviselő-testület!**

I.

Az irányadó Fővárosi Közgyűlési rendelet változását követve szükségessé vált az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosítása.

A rendeletalkotást megelőző hatásvizsgálat során megállapítást nyert, hogy a rendeletmódosításnak környezeti- és egészségi következményei nincsenek, a munkatársak adminisztrációs tevékenységei sem rendeződnek át. A módosított jogszabály alkalmazásához szükséges személyi-, tárgyi- és pénzügyi feltételek biztosítottak. A módosítás szükségességét a helyi viszonyoknak való megfelelés indokolja.

II.

A Budapest Főváros VII. kerület közigazgatási területén fekvő várakozási övezetekben kialakított az Önkormányzat törzsvagyonába tartozó fizető parkolóhelyek üzemeltetésére megkötött szolgáltatási koncessziós szerződés szerint a szerződésben foglalt feladataikat az üzemeltetők projekttársaság útján gyakorolják. E célra létrehozott ER-PARK Kft. Felügyelő Bizottságába a szolgáltatási koncessziós szerződés 3.1 pontja alapján az Önkormányzat egy főt delegál. E feladatokat a Képviselő-testület 475/2010. (X.16.) számú határozata alapján Tóth Veronika (anyja neve: Gönci Judit) látja el. Tóth Veronika megbízatása 2015. évben lejár. Az Önkormányzat részéről felmerült új tag megválasztása.

Fentiek alapján kérem a Tisztelt Képviselő-testületet, hogy a rendelet módosítását, valamint a határozati javaslatokat elfogadni szíveskedjenek.

**Határozati javaslatok**

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az ER-PARK Kft. (cégjegyzékszám: 01-09-930983, cím: 1071 Budapest, Peterdy u. 6.) Felügyelő Bizottságában Tóth Veronika megbízatását 2015. május 11. napjával visszavonja.

*Felelős: Vattamány Zsolt polgármester*

*Határidő: azonnal*

**2.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az ER-PARK Kft. (cégjegyzékszám: 01-09-930983, cím: 1071 Budapest, Peterdy u. 6.) Felügyelő Bizottságába ……..… (anyja neve: …..) 2015. május 11. napjától határozatlan időre kijelöli.

*Felelős: Vattamány Zsolt polgármester*

*Határidő: azonnal*

Budapest, 2015. április 6.

Vattamány Zsolt

polgármester

**Budapest Főváros VII. kerület Erzsébetváros Önkormányzata Képviselő-testületének**

**…/2015. (….) önkormányzati rendelete**

**az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontjában, a közúti közlekedésről szóló 1988. évi I. törvény 48. § (5) bekezdés e) pontjában, továbbá a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet 13. § (2) bekezdésében (továbbiakban: FŐR) kapott felhatalmazás alapján az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet (továbbiakban: Rendelet) módosításáról a következőket rendeli el:

**1. §**

A Rendelet 5. § (1) bekezdés a) pontja helyébe a következő rendelkezés lép:

*„a) munkáltatótól kizárólagos használatba kapott egy darab, a munkáltató által üzembentartott, vagy lízingelt, vagy tartósan bérelt személygépkocsira, vagy egy darab három- vagy négykerekű motorkerékpárra, vagy egy darab három- vagy négykerekű segédmotoros kerékpárra, vagy egy darab 3500 kilogramm megengedett legnagyobb össztömeget meg nem haladó tehergépkocsira, ha lakos részére a b) pontban megjelölt lakossági várakozási hozzájárulás nem került kiadásra,”*

**2. §**

Jelen rendelet 2015. május 1. napján lép hatályba.

dr. Gotthard Gábor Vattamány Zsolt

jegyző polgármester

**Általános indokolás**

Tekintettel a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendeletben történt módosításra, szükségessé vált az erre vonatkozó helyi rendelkezés harmonizációja, ennek megfelelően az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosítása.

**Részletes indokolás**

1. § A megváltozott jogszabályi környezetnek megfelelő, és a Rendelet végrehajtását szolgáló módosítás.

2. § Hatályba léptető rendelkezés.