1. *számú melléklet*

**PÁLYÁZATI FELHÍVÁS**

Budapest Főváros VII. kerület Erzsébetváros Önkormányzatának Képviselő-testülete a 2015. évi költségvetésében biztosított támogatási keret terhére a 2015. évben a kerületben alapellátási feladatokat ellátó háziorvosi, házi gyermekorvosi és fogorvosi vállalkozások részére pályázatot hirdet.

1. **A pályázat célja**

A kerületben alapellátási feladatot ellátó háziorvosi szolgáltatók támogatása.

1. **A pályázók köre**

Budapest Főváros VII. kerület Erzsébetváros Önkormányzatával feladat-ellátási szerződésben álló, területi ellátási kötelezettséggel működő háziorvosi, házi gyermekorvosi, valamint az alapellátás körében fogorvosi ellátást nyújtó egészségügyi szolgáltató, mely tevékenységét egyéni egészségügyi vállalkozóként, társas vállalkozásként vagy egyéni cégként végzi (továbbiakban együtt: háziorvosi szolgáltató).

1. **Pályázati feltételek**

**A támogatást a háziorvosi szolgáltató az általa működtetett praxisban**

* közvetlenül a betegellátást szolgáló orvosi eszközök beszerzésére,
* a betegellátást szolgáló informatikai fejlesztésekre (szoftverbővítés és/vagy szoftverfejlesztés a Péterfy S. utcai Rendelőintézet laborjához),
* a betegellátáshoz kapcsolódó dokumentumok digitalizálásához ( scanner, DVD író, DVD vagy CD adathordozók) vagy
* betegedukációs eszközök beszerzésére

**igényelheti.**

A pályázatban érintett eszközök listáját a pályázat 3. sz. melléklete tartalmazza.

Valamennyi háziorvosi szolgáltató egy pályázat benyújtására jogosult, azonban a pályázat keretében több eszköz beszerzésére, illetve informatika fejlesztéshez és dokumentum digitalizáláshoz is igényelhet támogatást.

**Benyújtandó dokumentumok:**

Pályázati adatlap (kizárólag a jelen pályázati felhíváshoz mellékelt adatlap):

* a pályázatot benyújtó háziorvosi szolgáltató megnevezése
* a pályázó bankszámlaszáma, számlavezető pénzintézet megnevezése és címe
* a beszerezni kívánt eszköz, informatikai fejlesztés megnevezése és a költségek tételes felsorolása, részletes leírása,
* az igényelt támogatás összege
* a háziorvosi szolgáltató 2. sz. melléklet szerinti nyilatkozata

1. **A rendelkezésre álló forrás**

Budapest Főváros VII. kerület Erzsébetváros Önkormányzata 2015. évi költségvetési rendeletében e célra biztosított támogatási keret, melynek összege: 5.000.000 Forint.

Az elnyerhető támogatás felső határa praxisonként bruttó 89.000,-Ft.

A támogatás egy összegű, előfinanszírozású, vissza nem térítendő támogatás.

1. **A pályázat benyújtásának módja**

A pályázatot zárt borítékban „Háziorvosi szolgáltatók támogatása 2015” megjelöléssel a pályázati feltételeknek megfelelően, 1 példányban kell benyújtani 2015. június 19. napjáig. A pályázatot az alábbi címre kell eljuttatni:

Budapest Főváros VII. kerület Erzsébetvárosi Polgármesteri Hivatal

Humánszolgáltató Iroda

1076 Budapest Garay utca 5.

1. **A pályázat érvényességének feltétele**

A szabályosan kitöltött, eredeti aláírással, bélyegző lenyomattal ellátott pályázati adatlap és a hozzá tartozó melléklet(ek) határidőben történő benyújtása egy példányban.

**A pályázati határidő lejárta után beérkező pályázat nem fogadható el. A hiányosan kitöltött pályázati adatlap esetén hiánypótlásra a pályázat benyújtását követő 5 munkanapon belül van lehetőség, melynek elmulasztása a pályázatból történő kizárást vonja maga után.**

Az adatok valóságtartalmát az Önkormányzat ellenőrizheti.

A benyújtott pályázatok tartalmi felelősségért, az abban közölt adatok valódiságáért és megvalósíthatóságáért, a szükséges mellékletek, igazolások, nyilatkozatok meglétéért kizárólag a pályázat benyújtója a felelős.

1. **A pályázat elbírálása**

A beérkezett pályázatok támogatásáról a Művelődési, Kulturális és Szociális Bizottság a benyújtási határidő lejártát követő 60napon belül dönt. A Bizottság az igényelt támogatásnál alacsonyabb összeget is megítélhet.

A pályázók a pályázat eredményéről **2015. augusztus 31-ig** levélben értesülnek.

***A Bizottság döntése ellen jogorvoslatnak helye nincs.***

1. ***Szerződéskötés, elszámolás***

A pályázat útján elnyert támogatásról támogatási szerződés készül.

A nyertes köteles az értesítés megküldésétől számított 60 naptári napon belül szerződést kötni, amelyben szabályozásra kerül a támogatás felhasználásának és elszámolásának rendje.

A szerződés határidőben történő aláírása a támogatás átutalásának feltétele. A pályázat kiírója a szerződés megkötésétől számított 30 naptári napon belül utalja át a támogatás összegét.

A nyertes pályázó a kapott támogatás összegéről szóló elszámolást írásban **2015. november 30-ig** köteles személyesen vagy postai úton benyújtani a Budapest Főváros VII. Kerület Erzsébetváros Polgármesteri Hivatal Humánszolgáltató Irodájára ( 1076 Budapest Garay u. 5.).

Az elszámolás szakmai és pénzügyi beszámolóból áll.

* A szakmai beszámolónak tartalmaznia kell, hogy a támogatást milyen eszközre, célra, tevékenységre fordították
* A pénzügy beszámolónak tartalmaznia kell egy számlaösszesítőt, valamint a számlák hitelesített másolatát. A hitelesítéshez rá kell írni a számlák másolatára, hogy az „eredetivel megegyező hiteles másolat” majd kék tintával alá kell írnia a támogatott képviselőjének. A támogatás terhére elszámolandó számlák eredeti példányán az alábbi szöveget is kérjük feltüntetni „2015. évi VII. kerületi Önkormányzati pályázati forrásból fedezve”.
* A beszámolóhoz mellékelni kell a nyilatkozatot arról, hogy a feltüntetett költségek kifizetése előtt azok jogosságáról és összegszerűségéről a kedvezményezett előzetesen meggyőződött.

Az a háziorvosi szolgáltató, amely nem tud a támogatással elszámolni, arra a támogatási szerződés rendelkezései az irányadók, továbbá két évig nem pályázhat önkormányzati támogatásra.

***Jelen pályázati felhívásban nem részletezett kérdések tekintetében a támogatási szerződés rendelkezései az irányadók.***

1. **A pályázati felhívás közzététele, nyilvánossága, kihirdetése**

Jelen pályázati felhívás megjelenik a [www.erzsebetvaros.hu](http://www.erzsebetvaros.hu) internetes oldalon, az önkormányzati hirdetőtáblákon és az Erzsébetváros újságban.

1. **További információk, kapcsolattartás**

A pályázati eljárással kapcsolatban további felvilágosítás kérhető Molnár Veronikától a 462-3335-ös telefonos elérhetőségen.